ELISPOT LTT (borrelia lymphocyta transformatiós teszt)

Amszterdamban, 2013. novemberében részt vettem az ECDC (Európai Járványügyi Központ) által szervezett szakértői értekezleten. Európa 25 szakértőjét hívták meg, hogy a kullancs által terjesztett betegségek klinikai és diagnosztikai kérdéseit tárgyaljuk meg. Szokatlan módon, egy nyilvánvalóan marketingcélú előadást is beillesztettek a programba a holland szervezők.

Az előadás a címben jelzett, új diagnosztikai eljárásról szólt. Már az első percekben kiderült, hogy az ELISPOT LTT tesztelése rosszul definiált beteg- és kontrollcsoportokon történt. Az előadás után többen is rákérdeztünk a nyilvánvaló hiányosságokra. Az előadó zavarba jött, mert e kérdéseinkre nem tudott érdemi választ adni, végül azt állította, hogy a teszt még csak kísérleti fázisban van. Hamar kiderült, hogy ez nem igaz, a tesztet már kereskedelmi forgalomba hozták.

A konferencián elhangzott kételyeket fogalmazza meg az alábbi, szabadon letölthető közlemény, melyet vezető európai Lyme szakértők jegyeznek:

[Dessau RB](http://www.ncbi.nlm.nih.gov/pubmed/?term=Dessau%20RB%5BAuthor%5D&cauthor=true&cauthor_uid=24520912), [Fingerle V](http://www.ncbi.nlm.nih.gov/pubmed/?term=Fingerle%20V%5BAuthor%5D&cauthor=true&cauthor_uid=24520912), [Gray J](http://www.ncbi.nlm.nih.gov/pubmed/?term=Gray%20J%5BAuthor%5D&cauthor=true&cauthor_uid=24520912), [Hunfeld KP](http://www.ncbi.nlm.nih.gov/pubmed/?term=Hunfeld%20KP%5BAuthor%5D&cauthor=true&cauthor_uid=24520912), [Jaulhac B](http://www.ncbi.nlm.nih.gov/pubmed/?term=Jaulhac%20B%5BAuthor%5D&cauthor=true&cauthor_uid=24520912), [Kahl O](http://www.ncbi.nlm.nih.gov/pubmed/?term=Kahl%20O%5BAuthor%5D&cauthor=true&cauthor_uid=24520912), [Kristoferitsch W](http://www.ncbi.nlm.nih.gov/pubmed/?term=Kristoferitsch%20W%5BAuthor%5D&cauthor=true&cauthor_uid=24520912), [Stanek G](http://www.ncbi.nlm.nih.gov/pubmed/?term=Stanek%20G%5BAuthor%5D&cauthor=true&cauthor_uid=24520912), [Strle F](http://www.ncbi.nlm.nih.gov/pubmed/?term=Strle%20F%5BAuthor%5D&cauthor=true&cauthor_uid=24520912). The lymphocyte transformation test for the diagnosis of Lyme borreliosis has currently not been shown to be clinically useful. [Clin Microbiol Infect.](http://www.ncbi.nlm.nih.gov/pubmed/24520912) 2014 Oct;20(10):O786-7. doi: 10.1111/1469-0691.12583.

A cikk címe magyarul: A lymphocyta transformatiós teszt a Lyme borreliosis diagnózisára alkalmatlan. Az én véleményem is ezzel azonos: a hozzám elkerült több tucat ELISPOT LTT pozitív beteg egyike sem bizonyult Lyme-kórosnak.

AZ ELISPOT LTT kifejlesztői/felhasználói azt állítják, hogy ezzel az eljárással el lehet különíteni a lezajlott (gyógyult) és az aktuálisan zajló borrelia-fertőzéseket. Ezzel szemben egy nagy tanulmány ennek az ellenkezőjét találta:

van Gorkom T, et al. An Enzyme-Linked Immunosorbent Spot Assay Measuring Borrelia burgdorferi B31-Specific Interferon Gamma-Secreting T Cells Cannot Discriminate Active Lyme Neuroborreliosis from Past Lyme Borreliosis: a Prospective Study in the Netherlands. J Clin Microbiol. 2018 Mar 26;56(4). pii: e01695-17. doi: 10.1128/JCM.01695-17. Print 2018 Apr. A cikk címe rövidítve, magyarul: Az ELISPOT LTT nem alkalmas az aktív és a múltban lezajlott, gyógyult neuroborreliosis elkülönítésére.